text: Vejlefjordbroen: Vindfølsomme biler bør køre udenom
  23 december 2017 kl. 09.08
  Vinden besværer juletrafikken. Vejdirektoratet fraråder vindfølsomme køretøjer, at krydse Vejlefjordbroen.
  Juletrafikken er allerede godt i gang på årets største rejsedag. Hvis man er på vej over Vejlefjordbroen, bør man være ekstra opmærksom på kraftige vindstød. 
  Vindfølsomme køretøjer frarådes at køre over broen, indtil vinden aftager i nat. 
  Udover det, så kører trafikken på E45 indtil videre godt. Sydøstjyllands Politi har ikke haft nogen ulykker her til morgen.
  